Balla Zsófia

*Gyimes*

**részletek**

***Az én Jasznaja Poljanám***

A csendben zongorahang cseppjei peregnek.

Pohár vízben porzik a veréb napsugár.

Itt menedékbe értünk, azt hiszem.

Szünetet tartok minden félelemben.

Leélt idők szalmája tömi ki a testet.

Sok esemény – mint csíki krumpli-szem

ha érik –, hogy kiássam, arra vár.

Mindent kézbe kell vennünk újra.

Ha azt reméltem, hogy elveszi Isten,

és a bűnt, mint havat lefújja

tetteimről es főleg arról,

amit eldugtam egy-egy gondolatba –

üres edény most ez a csend,

s ez a szamóca reggel életünk haladéka.

***Hazatérés***

Dombos a hegy, egyetlen hosszú bársony.

Nem eget súroló havas.

A lég átölel, házunk fölött milliárd

csillag pislákol az ég sok-sok szegletén.

Itt minden komoly és magába húz.

Csupa áhítat. Mindenki szegény.

Ezer út van es mindegyik nehéz.

És csak az ég magas.